জলঢাকা (নীলফামারী) প্রতিনিধি: নীলফামারীর জলঢাকা প্রেসক্লাবে হেযবুত তওহীদের উদ্যোগে ইফতার মাহফিল ও আলোচনা সভা অনুষ্ঠিত হয়েছে। গত ৮ জুন শুক্রবার বিকাল ৫টায় প্রেসক্লাব মিলনায়তনে আয়োজিত অনুষ্ঠানে কোরআন তেলাওয়াত ও শেষে দোয়া পরিচালনা করেন নবাবগঞ্জ মসজিদের ইমাম ও খতিব এবং হেযবুত তওহীদের সদস্য মো: ফরিদুল ইসলাম। এতে দৈনিক বজ্রশক্তির জলঢাকা প্রতিনিধি মো: শরিফুল ইসলাম প্রিন্স এর সভাপতিত্বে প্রধান অতিথি হিসেবে উপস্থিত ছিলেন জলঢাকা পৌর মেয়র ফাহমিদ ফয়সাল কমেট চৌধুরী। বিশেষ অতিথি ছিলেন, উপজেলা আওয়ামীলীগের সভাপতি আনছার আলী মিন্টু, সাধারণ সম্পাদক মো: সহিদ হোসেন রুবেল, প্রেসক্লাবের সাধারণ সম্পাদক মাহবুবার রহমান মনি (জেলা প্রতিনিধি, এসএ টিভি) প্রমুখ।